Retseptiravimite seireprogramm
Retseptiravimite seireporgramm (PDMP) on analüüsi -ja seireprogramm, mis on loodud Ameerika Ühendriikides eesmärgiga, et ravimiretseptide väljastajad saaksid tuvastada efektiivsemalt depressantide – opiaatide ja opioidide – suurenevat kuritarvitamist ning peatada ebaseaduslike retseptiravimite levikut. Depressantide olulisimad esindajad on opioidid (kunstlikult valmistatud sünteetilised ühendid) ja opiaadid (looduslikul teel saadud oopiumiühendid). PDMP jälgib väljastatud ravimeid, mis sisaldavad kohustusliku riikliku kontrolli all hoitavaid ohtlikke aineid (CDS). PDMP eesmärk on abistada meditsiini-, farmaatsia- ja rahvatervise spetsialiste retseptiravimite kuritarvitamise tuvastamisel ja ärahoidmisel. Samuti edendatakse retseptiandmete tasakaalustatud kasutamist, mis säilitab tervishoiuteenuse osutajate kutsepraktika ja seadusliku juurdepääsu optimaalsele medikamentoossele ravile.